Subject: ARVAMUSKÜSITLUS - korstnapühkija kutsestandard. Tähtaeg 02.11.2025
From: "Maris Saarsalu" <[email-masked]>
Date: Tue, 21 Oct 2025 18:28:39 +0300

Hea valdkonna asjatundja

Saadan teile töörühma töö tulemusena valminud korstnapühkija, tase 3;
korstnapühkija, tase 4; korstnapühkijameister, tase 5 kutsestandardite
kavandi, mille leiate kirja manusest.

Arvamusküsitluse eesmärk on kutsestandardite kavandeid huvirühmadele
tutvustada ning saada asjatundjate tagasisidet, mida kutsestandardite
lõppkavandite juures arvestada.

Kutsestandardi  eesmärk on kirjeldada selgeid ja asjakohaseid nõudeid
kutseala töötajatele.

Kutsestandard koosneb kolmest osast: A-osa kirjeldab tööd, B-osas on
toodud töö tegemiseks vajalikud kompetentsusnõuded ning C-osas on esitatud
kutsestandardi koostamise ja kinnitamisega seotud info.

Palun kutsestandardite kavanditega tutvuda ning vajadusel teha
parandusettepanekuid.

Märkused ja ettepanekud märkida saadetud võrdlustabelisse „ettepanekute“
lahtrisse.

Arvamuse esitamisel palun  keskenduda  järgmistele  küsimustele

1.	Kas kutsestandardi A-osas toodud kutsekirjeldus iseloomustab
hindaja kutset asjakohaselt ja terviklikult
2.	Kas kutsestandardi A-osas esitatud tööosad on asjakohased ja
piisavad, arvestades töö nõudmisi praegu ja lähitulevikus
3.	Kas kutsestandardi B-osas toodud kompetentsid asjakohased ja kas
need on kirjeldatud arusaadavalt
4.	Kas kutsestandard on loogiliselt struktureeritud
5.	Muud tähelepanekud, kommentaarid ja ettepanekud

*	Ettepanekuid ootame kuni 04.11.2025 e-posti aadressile
[email-masked] <mailto:[email-masked]> .
*	Kutsestandardi lõplik kavand esitatakse kinnitamiseks
Arhitektuuri, Geomaatika, Ehituse ja Kinnisvara Kutsenõukogule.

Peamised muudatused

Kutsestandardid on tervikuna ajakohastatud.
Täiendati töö kirjelduseid, regulatsioone, tulevikuoskusi ja kompetentse.
Üldoskused on nüüd struktureeritud kolmeks valdkonnaks: mõtlemisoskused,
enesejuhtimisoskused ja lävimisoskused. Lisaks lisati kutse taotlemise
eeldused – nõuded haridusele, täienduskoolitusele ja töökogemusele.

Täiendavad muudatused kutsestandarditi:

*	Korstnapühkija, tase 3
Täpsustati iseseisva töötamise objektist tulenevat pädevuspiiri: ühe
korteriga elamu, kuni 60 m² mitteelamu ja kuni 5 m kõrgune hoone.
*	Korstnapühkija, tase 4
Täpsustati töötamise objektist tulenevat pädevuspiiri: ühe ja enama
korteriga elamud, üldkasutatavad ja muud hooned.
Eristati selgemalt 4. taseme kutse 3. taseme kutsest – neljanda taseme
kutses on rõhk iseseisval töövõimel ja madalama taseme juhendamisel.
*	Korstnapühkija-meister, tase 5
Küttesüsteemile ja selle osale ekspertiisi tegemine on nüüd
spetsialiseerumisega seotud kompetents, mitte enam kohustusliku
kompetentside osa. Ekspertiisi kompetents on sõnastatud sarnaselt
pottseppmeister, tase 5 kutsele.
Lisati uus tööosa ja kompetents: küttesüsteemide uuringute tegemine.

Lugupidamisega

Maris Saarsalu

Kutsesüsteemi suunajuht

SA Kutsekoda

+372 51 69 709

Arvamusküsitlus on saadetud: Päästeliit, Päästeamet, MTÜ Eesti Pottsepad,
Eesti Omanike Keskkliit; Tarbijakaitse ja Tehnlise Järelevalve Amet,
Haridus- ja Teadusministeerium, valdkonna kutsenõukogu liikmed

---

Kiri on saadetud väljastpoolt valitsemisala.  Ärge avage kirjaga kaasa
tulnud linke või manuseid enne, kui olete saatja õigsuses ja sisu
turvalisuses kindel.